Gintaras Šurkus

Gintaras Šurkus (g. 1953 m. rugpjūčio 13 d. Kaune) – verslininkas, Lietuvos ir Alytaus miesto politinis bei visuomenės veikėjas.

 Biografija 
1971 m. baigė Kauno Salomėjos Nėries vidurinę mokyklą. 1978 m. baigė Kauno medicinos institutą. 1989 m. baigė Lešno (Lenkija) šiluminių aerostatų pilotų mokyklą.

1978 m. Alytaus centrinės ligoninės gydytojas pediatras, Kauno klinikinės infekcinės ligoninės, Prienų rajono Stakliškių ambulatorijos gydytojas, Kauno medicinos instituto Infekcinių ir odos ir veneros ligų katedros bendradarbis. 2000 m. Lietuvos civilinės aviacijos inspekcijos pilotas instruktorius. 2004 m. prezidento Rolando Pakso patarėjas jaunimo ir visuomeninių organizacijų klausimais. UAB „Oro balionai“ direktoriaus pavaduotojas.

1999 m. Lietuvos liberalų sąjungos, 2001 m. Liberalų demokratų partijos narys. 2003–2004 m. Alytaus miesto savivaldybės tarybos narys, mandatas atimtas įsiteisėjus apkaltinamajam teismo nuosprendžiui, 2011–2015 m. vėl tarybos narys.2011 m. Lietuvos savivaldybių tarybų rinkimai 

1995 m. su šiluminiu aerostatu perskrido Baltijos jūrą. 1997 m. Lietuvos oro balionų čempionas. 1999 m. pasaulio oro balionų čempionate laimėjo bronzos medalį. Lietuvos oreivių draugijos viceprezidentas, Nemunaičio oreivių klubo savininkas.

Tėvas psichiatrijos profesorius Jonas Šurkus. Žmona Vitalija, vaikai Jonas, Jurgis, Adomas, Ieva.

 Šaltiniai 

Kategorija:Lietuvos aviatoriai
Kategorija:Lietuvos oro balionų pilotai
Kategorija:Alytaus politikai